《东庵舒老出徐兔图障求诗章末兼戏行叟》
宋代·李彭

宛陵包虎天下无，徐生之兔画作殊。眼明忽见此粲者，在笥不独藏于菟。

平冈雄兔脚扑朔，草树深烟纷漠漠。悬知丹青相拂斫，不怕苍鹰头戴角。

坡陀雌兔眼迷离，拊怜大儿携小儿。衔粟分甘且疗饥，学母由来无不为。

东庵道人念俱寂，遣予不复嘲热客。生绡新图聊一出，便觉野风来四壁。

缅怀中有衣褐徒，不牙不角真趺居。莫令举网拔豪族，汤沐管城还自娱。

黑头归来能自了，岩壑犹堪伴猿鸟。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。